laion/Wikipedia-Exotic huggingface dataset:
Mixopterus

Mixopterus ესაა ნამარხი გვარი ევრიპტერიდებისა. ახლოს დგას გვართან Megalograptus. ცნობილია გვიანი სილურული პერიოდის ნალექებიდან. Megalograptus მსგავსად, Mixopterus წარმომადგენლებსაც გააჩნდათ ქელიცერებზე ეკლისებრი წანაზარდები, შესაძლოა ბეწვები. M. multispinosus M. kiaeri Mixopterus, გიგანტური ევრიპტერიდი დაარქივებული 2008-06-23 საიტზე Wayback Machine.
საქართველოს ეპარქიები

საქართველოს ეპარქიები — საქართველოს მართლმადიდებელი სამოციქულო ეკლესიის ძირითადი რელიგიური დანაყოფი. საპატრიარქოს ოფიციალური საიტი საქართველოს ეკლესიის ეპარქიები და მღვდელმთავრები ↑ ცხუმ-აფხაზეთის ეპარქიის მმართველობა ილია მეორეს გადაეცა ↑ სინოდის სხდომის ოქმი გამოქვეყნდა ↑ სინოდის გადაწყვეტილებით, რუის-ურბნისის ეპარქიას სურამისა და ხაშურის ეპარქია გამოეყო ↑ 4.0 4.1 4.2 სინოდის სხდომის ოქმი გამოქვეყნდა ↑ 5.0 5.1 5.2 5.3 [5] ↑ 6.0 6.1 6.2 წმინდა სინოდმა ოთხი ახალი ეპისკოპოსი გამოარჩია
ენერგეტიკული სასმელი

ენერგეტიკული სასმელი — მატონიზირებელი, რომელიც ადამიანს აძლევს ენერგიის მცირეხნიან მოზღვავებას. მისი ზემოქმედებით ადამიანის შინაგანი რესურსები მობილიზდება, თუმცა ენერგეტიკული სასმელის მუდმივმა სტიმულირებამ ადამიანის ორგანიზმში შეიძლება გამოიწვიოს საპირისპირო შედეგი: სიფხიზლისა და ენერგიის მოზღვავების მაგივრად ადამიანი შეიძლება მოითენთოს და დაიღალოს, სასმელმა მის ორგანიზმში შეიძლება გამოიწვიოს გულისცემის აჩქარება (ტაქიკარდია), მაღალი წნევა, უძილობა, საშინელი დეპრესიული მდგომარეობა. ენერგეტიკული სასმელების შემცველობა: ნივთიერებები ნერვული სისტემის ტონიზირებისთვის (კოფეინი, ზრდადი ექსტრაქტი გუარანი და ჟენშენი) ნახშირწყლები — ენერგიის მატარებლები, როგორებიცაა: გლუკოზა, საქაროზა. ნივთიერებათა მასტიმულირებელი ელემენტები: ვიტამინი B და მსგავსი ვიტამინები, მაგალითად ტაურინი. არომატიზატორები და საკვები დანამატი. ყველა ენერგეტიკული სასმელი შეიცავს კოფეინს ან კოფეინის შემცველ ზრდად ექსტრაქტებს, ისეთს, როგორიცაა გუარანი. ერთი ქილა ასეთი სასმელი შეიცავს საშუალოდ 90 მილილიტრ კოფეინს — შესაბამისად დიდ ფინჯან მუქ ყავაში არის 100 მილილიტრი კოფეინი. კოფეინი და მატონიზირებელი ზრდადი ექსტრაქტები (გუარანი, ჟენშენი), სამკურნალო კვების სპეციალისტების თქმით, უკუჩვენებადია ადამიანებზე რომლებსაც აქვთ სუსტი ნერვები, ასევე მათთვის, ვინც დაავადებულია გულ-სისხლძარღვთა სისტემის დაავადებებით (გულის იშემიური დაავადებები, არითმია და ა.შ.). აგრეთვე კოფეინი უარყოფითად მოქმედებს კუჭსა და მის მიდამოებზე და შეიძლება გამოიწვიოს წყლული და გასტრიტი. ზემოთხსენებული ენერგეტიკული სასმელების გარდა არსებობს სპორტსმენებისთვის შემუშავებული ენერგეტიკული სასმელები, მათ უწოდებენ იზოტონიკებს. იზოტონიკები არ არის გაზირებულები და სხვა ენერგეტიკული სასმელებისგან განსხვავებით არ შეიცავს კოფეინისა და გუარინის მსგავს გამოსაფხიზლებელ ნივთიერებებს. მათ შემადგენლობაში შედის ელკარინი, რომელიც ეხმარება ცხიმის დაწვასა და კუნთების ტონუსის შენარჩუნებას, ამასთანავე აუმჯობესებს გულის კუნთის მუშაობას, ფიზიკური დატვირთვის შემდეგ აღადგენს ვიტამინებსა და მინერალებს. იზოტონიკებს არ გააჩნია აღსანიშნავი უკუჩვენებები. ერთადერთი — ეს არის ინდივიდუალური შეუთავსებლობა რომელიმე კომპონენტთან, რომელიც სასმელის შემადგენლობაში შედის. შეგიძლიათ იხილოთ მედიაფაილები თემაზე „ენერგეტიკული სასმელი“ ვიკისაწყობში. Sport and Energy drinks საიტზე Curlie USA Today-Overuse of Energy drinks... Teens Who Consume Energy Drinks Are at Higher Risk for Drug Use დაარქივებული 2018-10-07 საიტზე Wayback Machine. ↑ Warning: Energy Drinks Contain Caffeine დაარქივებული 7 May 2018 საიტზე Wayback Machine. by Allison Aubrey. Morning Edition, National Public Radio, 24 September 2008.
Drepanopterus

Drepanopterus — ნამარხი გვარი, ევრიპტერიდების რიგისა. ამჟამად შეიცავს 2 სახეობას. Drepanopterus pentlandicus ცნობილია პენტლენდის გორაკების (შოტლანდია) სილურული პერიოდის ნალექებიდან, მეორე სახეობა Drepanopterus abonensis კი სომერსეტის (ინგლისი) ზედა დევონური ნალექებიდან. თავდაპირველად მათ ევრიპტერიდებისაგან დამოუკიდებელ რიგში აერთიანებდნენ, თუმცა დღეისათვის ცხადია, რომ Drepanopterus მიეკუთვნება ქვერიგს Stylonurina, მონათესავე გვართან Hibbertopterus ერთად, რომელიც ასევე ერთიანდება ზეოჯახში Hibbertopteroidea. D. pentlandicus D. abonensis
Stylonurus

Stylonurus ესაა ნამარხი გვარი პრეისტორიული ევრიპტერიდების რიგისა. ცხოვრობდა ადრინდელ დევონში. S. powriei S. dolichopteroides S. logani S. macrophthalmus S. scoticus ?S. multispinosus
მაქს პლანკის ევოლუციური ანთროპოლოგიის ინსტიტუტი

მაქს პლანკის ევოლუციური ანთროპოლოგიის ინსტიტუტი (ინგლ. Max Planck Institute for Evolutionary Anthropology, გერმ. Max-Planck-Institut für evolutionäre Anthropologie) – კვლევითი ინსტიტუტი გერმანიის ქალაქ ლაიფციგში, დაარსებული 1997 წელს; მაქს პლანკის საზოგადოების ქსელის ნაწილი. ინსტიტუტი მოიცავს ხუთ განყოფილებას (განვითარებითი და შედარებითი ფსიქოლოგია, ევოლუციური გენეტიკა, ადამიანის ევოლუცია, ლინგვისტიკა და პრიმატოლოგია) და რამდენიმე ახალგაზრდა მეცნიერთა ჯგუფს. ამჟამად დაახლოებით 330 მეცნიერ-თანამშრომელს აერთიანებს. ამ ინსტიტუტში ამჟამად მომუშავე სახელოვან მეცნიერთა შორის არიან სვანტე პააბო (გენეტიკა), ბერნარდ კომრი (ლინგვისტიკა), მიქაელ ტომასელო (ფსიქოლოგია), ქრისტოფ ბოეში (პრიმატოლოგია) და ჟან-ჟაკ უბლინი (ევოლუცია). Homepage of the Max Planck Institute for Evolutionary Anthropology
ქელიცერიანები

ქელიცერიანები (Chelicerata), უხერხემლო ცხოველთა ქვეტიპი ფეხსახსრიანთა ტიპისა. მათი სხეული შედგება თავ-მკერდისაგან, რომელზეც განლაგებულია 6 წყვილი დანამატი (ქელიცერები, პედიპალპები და 4 წყვილი კიდური) და მუცლისაგან, რომელზეც კიდურები მხოლოდ მახვილკუდებს აქვთ. ანტენები არ აქვთ. მრავალ ტკიპას კიდურების რიცხვი შემცირებული აქვს. აერთიანებს 4 რიგს, მათგან ერთი ნამარხია. ქართული საბჭოთა ენციკლოპედია, ტ. 10, თბ., 1986. — გვ. 499.
ბუნებისმეტყველების მუზეუმი (ბერლინი)

ბუნებისმეტყველების მუზეუმი (გერმ. Museum für Naturkunde) — მუზეუმი ბერლინში, რომელიც 25 მილიონზე მეტ ზოოლოგიურ, პალეონტოლოგიურ და მინეროლოგიურ სახეობას მოიცავს. განსაკუთრებით განთქმულია ორი უნიკალური გამოფენით: მსოფლიოში უდიდესი დინოზავრის ინსტალაციითა და დღემდე ცნობილი უძველესი ფრინველი არქეოპტერიქსის ყველაზე კარგად შემონახული ნიმუშით. ამჟამად გერმანიის უდიდესი ბუნების ისტორიის მუზეუმი 1810 წელს დაარსდა. მისი კოლექციები მოიცავს ობიექტებს სამ ძირითად სფეროში: პალეონტოლოგიაში, მინერალოგიაში და ზოოლოგიაში. მუზეუმის მინერალების კოლექცია 1700 წლით თარიღდება, რომელიც მას პრუსიის აკადემიამ უბოძა. სხვა მნიშვნელოვან გამოფენათა შორისაა მინერალების კოლექცია, რომელშიც მსოფლიოს მინერალთა 75% სახოებებია წარმოდგენილი, მეტეორების დიდი კოლექცია, მსოფლიოშუ უდიდესი ქარვის ნატეხი და მისთ. ოფიციალური საიტი დაარქივებული 2016-08-26 საიტზე Wayback Machine. ვიკისაწყობში არის გვერდი თემაზე: ბუნებისმეტყველების მუზეუმი (ბერლინი)
რუსთავისა და მარნეულის ეპარქია

რუსთავისა და მარნეულის ეპარქია — საქართველოს ეკლესიის ყოფილი საეპისკოპოსო აღმოსავლეთ საქართველოში. რუსთავისა და მარნეულის ეპარქია აღმოსავლეთ საქართველოს სამხრეთით მდებარე ერთ-ერთი საზღვრისპირა ეპარქია იყო. 2013 წლის 11 ოქტომბერს რუსთავისა და მარნეულის ეპარქიის რეორგანიზაციის შედეგად შეიქმნა რუსთავის ეპარქია და მარნეულისა და ჰუჯაბის ეპარქია. იგი მოიცავს ქალაქებს რუსთავს, მარნეულს, გარდაბანსა და მათ მიმდებარე ტერიტორიას. იურისდიქცია ისტორიული ქვემო ქართლის ვაკეზე მდინარეების მტკვრის, ალგეთისა და ხრამის აუზებზე ვრცელდება. რუსთავის სამღვდელმთავრო ტერიტორიას აღმოსავლეთსა და ჩრდილო-აღმოსავლეთის მხრიდან ესაზღვრება მცხეთა-თბილისის, ჩრდილო-დასავლეთიდან – მანგლისისა და წალკის, დასავლეთიდან ბოლნისის ეპარქიები. ეპარქიის სამხრეთი საზღვარი ემთხვევა სომხეთისა და აზერბაიჯანის სახელმწიფო საზრვარს. ეპარქიის ტერიტორიაზე საქართველოს გაქრისტიანების დასაწყისიდანვე იწყება ეკლესიათა მშენებლობა. IV ს. ბოლოს მითრდატ მეფეს (393-405) რუსთავში დაუდვია “ეკლესიისა საფუძველი”. ვახტანგ გორგასალის საეკლესიო რეფორმის შემდეგ რუსთავის საეპისკოპოსო ერთეულად აღირაცხა და იგი რუსთავის საერისთავოს ტერიტორიას მოიცავდა. თათარ-მონღოლთა შემოსევების შედეგად მოოხრდა ქალაქი რუსთავი და რუსთაველი ეპისკოპოსის სადგომად მიჩნეული იქნა მარტყოფი. მარტყოფში მყოფი მღვდელმთავარი კვლავ რუსთველად იხსენიებიდა. სამეფოებად გაყოფილ საქართველოში რუსთველი მღვდელმთავარი კახეთის სამეფოს მეორე სადროშოს სარდლობდა. ავტოკეფალის გაუქმების შემდეგ თითქმის ორი საუკუნის განმავლობაში საგანმანათლებლო და მწიგნობრული ტრადიციით გამორჩეული რუსთავის ეპარქიის აღდგენა სრულიად საქართველოს კათოლიკოს-პატრიარქის, უწმინდესისა და უნეტარესის ილია II-ის ძალისხმევით გახდა შესაძლებელი. 2002 წლის 17 ოქტომბერს ეპარქიას ეწოდა რუსთავის და მარნეულის ეპარქია. 1997-2010 წწ. ეპარქიის მმართველი იყო მღვდელმთავარი მიტროპოლიტი ათანასე (ჩახვაშვილი). ამჟამად ეპარქიის მმართველი მღვდელმთავარია მთავარეპისკოპოსი იოანე (გამრეკელი). 2013 წლის 11 ოქტომბერს მოხდა ეპარქიის გაყოფა და ჩამოყალიბდა რუსთავისა და მარნეულისა და ჰუჯაბის ეპარქიები. საქართველოს ეპარქიები რუსთავისა და მარნეულის ეპარქია ↑ სინოდის სხდომის ოქმი გამოქვეყნდა
თიკა ფაცაცია

თინათინ (თიკა) ფაცაცია (დ. 18 ოქტომბერი, 1981, თბილისი) — ქართველი მოდელი, მომღერალი, წამყვანი. „მის თბილისი“, „მის საქართველო“, „მის ოქროს გლობუსი“ (მე-3 ადგილი). 1987 წელს, 3 წლის ასაკში შეიყვანეს საბალეტო სკოლაში. მოგვიანებით, 1991 წელს თიკა ფორტეპიანოსა და გიტარაზე დაკვრა ისწავლა. 1997 წელს თიკა პროფესიონალურ მოდელობას მოჰკიდა ხელი და ქართველი მოდელიორების თითქმის ყველა ჩვენებაში მონაწილეობდა. 2000 წელს ჯგუფი „სეთი“ შექმნა და აშშ–ში გაემგზავრა. 2003 წელს კი თიკამ პირველი ალბომი გამოსცა სახელწოდებით „თქვი, რას აპირებ“. ალბომში ახალი 11 სიმღერა შევიდა. 2006 წელს გამოვიდა თიკას სინგლი „სიმართლის დროა“. 2008 წელს თიკა ფაცაცია „იმედის ტალღის“ გამარჯვებული გახდა, იმავე წელს ევროვიზია 2008–ში სურდა მონაწილეობის მიღება, თუმცა მან დიანა ღურწკაიაზე ნაკლები ქულა დააგროვა. 2009 წელს თიკა კვლავ ევროვიზია 2009–ის შესარჩევ კონკურსში მიიღო მონაწილეობა სიმღერით „Miracle“ („საოცრება ხარ“), მაგრამ ევროვიზიაზე წარსადგენად სტეფანე და სამი გოგო აირჩიეს. 2010 წლის 1 თებერვლიდან თიკა ფაცაცია შოუ „ნიჭიერის“ წამყვანი იყო. მისი და ვანიკო თარხნიშვილის დუეტი წარმატებული აღმოჩნდა. გარდა „ნიჭიერისა“ მათ ერთად მიჰყავდათ შოუ „მელომანია“. ამჟამად თიკა ტელეკომპანია „რუსთავი 2“-ის გადაცემების, „სხვა შუადღისა“ და "ექიმების" წამყვანია.2021 წლიდან არის "ნიჭიერის" ჟიურის წევრი. ↑ ფორუმი - ევროვიზია საქართველო - 2008. დაარქივებულია ორიგინალიდან — 2011-07-09. ციტირების თარიღი: 2010-03-28.
ოდაღაჯი

ოდაღაჯი, გუაიაკის (ბაკაუტის) ხე (ლათ. Guaiacum) — მარადმწვანე ხეების გვარი ორყურასებრთა ოჯახისა. მისი 6 სახეობა იზრდება ტროპიკულ ამერიკაში. მაღალი ხეებია, აქვთ მაგარი და მძიმე მერქანი, რომელსაც იყენებენ მანქანათმშენებლობაში. განსაკუთრებული ტექნიკური მნიშვნელობა აქვს ლათ. Guaiacum officinale-ს (მისგან იღებენ გუაიაკის ფისსაც) და ლათ. Guaiacum sanctum-ის მერქანს. ფისი და სხვა ნივთიერებანი გამოიყენება მედიცინაში. ქართული საბჭოთა ენციკლოპედია, ტ. 7, თბ., 1984. — გვ. 499.
ოდიშ-გურიის დაბლობი

ოდიშ-გურიის დაბლობი — კოლხეთის აკუმულაციური დაბლობის შუა ნაწილი. მდინარე ენგურის ქვემო დინებიდან მდინარე სუფსამდე და შავი ზღვიდან მდინარე ცხენისწყლამდე. ზღვის დონიდან 50 მ. ოდიშ-გურიის დაბლობი ზედამეოთხეული და თანადროული ნალექებით აგებული ბრტყელი და დაბალი ვაკეა. იყოფა ოდიშისა და გურიის დაბლობებად. ოდიშის დაბლობი მდინარე რიონის მარჯვენა მხარეზეა, გურიის დაბლობი — მარცხენაზე. ჰავა ნესტიანი სუბტროპიკულია. დაბლობის დასავლეთი სანაპირო უკავია სამეურნეოდ ნაკლებად ათვისებულ ჭალადიდის დაჭაობებულ მასივს. დაბლობს ჰკვეთს მდინარეები: ხობისწყალი, რიონი, ფიჩორი. ოდიშ-გურიის დაბლობზეა პალიასტომის, ჯაპანას, გულეთკარის, ჩალუბის, პატარა პალიასტომის, იმნათის, მალთაყვისა და გრიგოლეთის ტბები. სანაპიროს დიუნების ზოლი შემოსილია სუსტად განვითარებული მცენარეულობით (ქვიშამხალი, ლურჯი ნარი, ზღვის შროშანი, ნეგო, რძიანა, ხურხუმი, ქაცვი და სხვა). ჭაობების ნაწილი ისლით ან ხავსით არის დაფარული, ნაწილი კი მურყნარს უკავია. ოდიშ-გურიის დაბლობზე გაშენებულია ქალაქები: ფოთი, ლანჩხუთი, სენაკი, აბაშა და ხობი. დაბლობის დაუჭაობებელი ნაწილი ათვისებულია სუბტროპიკული კულტურებისათვის. ვიკისაწყობში არის გვერდი თემაზე: ოდიშ-გურიის დაბლობი მარუაშვილი ლ., ქართული საბჭოთა ენციკლოპედია, ტ. 7, თბ., 1984. — გვ. 502.
მხოლოდ თქვენი თვალებისათვის

მხოლოდ თქვენი თვალებისათვის (ინგლ. For Your Eyes Only) (1981) — მეთორმეტე ფილმი ჯეიმზ ბონდის შესახებ და რიგით მეხუთე ფილმი ამ სერიალიდან, რომელშიც მონაწილეობა მიიღო როჯერ მურმა. სიუჟეტის მიხედვით, იონურ ზღვაში იძირება საიდუმლო ბრიტანული გემი, რომელზეც იმყოფება საიდუმლო მოწყობილობა ატეკი. სუკს სურს მისი მითვისება. ბრიტანული მხარის დავალებით აკვალანგისტი ჰეივლოკი ცდილობს ჩაძირული გემის ზღვის ფსკერიდან ამოქაჩვას, მაგრამ მას და მის მეუღლეს კლავენ, პირდაპირ მათი ქალიშვილის, მელინას თვალწინ. ბონდს ევალება, გამოიძიოს ეს მკვლელობა. იგი მიდის საბერძნეთში, სადაც გაიცნობს მელინას, რომელსაც მშობლების სიკვდილის გამო შურისძიება სწადია. ბონდი ხვდება ალპებში, შემდეგ - ისევე საბერძნეთში, სადაც ბერძენ კრისტატოსს გაიცნობს. ეს არწმუნებს ბონდს, რომ მკვლელობა კონტრაბანდისტმა კოლომბომ შეუკვეთა. მაგრამ კოლომბო აუხელს თვალს ბონდს და აღმოჩნდება, რომ თავად კრისტატოსია ნამდვილი დამნაშავე, ბონდი და მელინა ამოიღებენ ზღვის ფსკერიდან "ატეკს", მაგრამ მას კრისტატოსი წაართმევს, რომელმაც სუკთან შეთანხმდა. იგი ცდილობს მათ მოკვლას, მაგრამ ბონდი და მელინა გადარჩებიან. ისინი დახმარებისათვის მიმართავენ კოლომბოს. მთის წვერზე აგებულ მონასტერში კრისტატოსი ელოდება გოგოლს, სუკის გენერალს, ამასობაში კი ბონდი დამხმარე ძალებთან ერთად თავს ესხმის მას. კოლომბო კლავს კრისტატოსს. ამ დროს მთაზე ეშვება გენერლის ვერტმფრენი. ბონდი არჩევანს აკეთებს - იგი თავად აგდებს მთიდან "ატეკს" და ანადგურებს მას. გოგოლი კმაყოფილია თუნდაც იმით, რომ მოწყობილობა არც ბრიტანელებს ერგო და ტოვებს იქაურობას. ფილმი გამოვიდა 1981 წლის 24 (ბრიტანეთი) და 26 ივნისს (აშშ). მიუხედავად არაერთგვაროვანი კრიტიკული შეფასებისა, ფილმს წილად მნიშვნელოვანი წარმატება ხვდა და მის შემქმნელებს მოუტანა 196.3 მილიონი დოლარი. მთავარი სტატია: მხოლოდ თქვენი თვალებისათვის (საუნდტრეკი). ოფიციალური საიტი „მხოლოდ თქვენი თვალებისათვის“ — კინოფილმების ინტერნეტ-მონაცემთა ბაზა (ინგლისური) „მხოლოდ თქვენი თვალებისათვის“ — Allmovie-ზე „მხოლოდ თქვენი თვალებისათვის“ — Rotten Tomatoes „მხოლოდ თქვენი თვალებისათვის“ — Box Office Mojo-ზე
არქტიკული წრე

არქტიკული წრე ანუ ჩრდილოეთის პოლარული წრე — დედამიწის რუკაზე აღნიშნული ხუთი უმთავრესი პარალელიდან ერთ-ერთი. არქტიკული წრე მდებარეობს ეკვატორიდან ჩრდილოეთით 66° 33′39″ (66.56083°)-ში. ჩრდილოპოლარული წრის ჩრდილოეთით მდებარე მხარეს არქტიკა ეწოდება, მის სამხრეთით ზომიერი კლიმატის ჩრდილოეთი სარტყელი მდებარეობს. სამხრეთ ნახევარსფეროში ანალოგიურ პარალელს სამხრეთის პოლარული წრე ეწოდება. ჩრდილოპოლარული წრე პოლარული დღისა და ღამის სამხრეთის საზღვარს აღნიშნავს. არქტიკული წრის ჩრდილოეთით, ნებისმიერ ადგილას, მზე წელიწადში ერთხელ მაინც 24 საათით დგას ჰორიზონტზე და ასევე ერთხელ 24 საათით არ ჩნდება ჰორიზონტზე. პოლარული წრის განედზე ეს მოვლენები წელიწადში ერთხელ, ივნისსა და დეკემბერში ბუნიობისას ხდება. არქტიკის მკაცრი ჰავის გამო აქ ძალიან მცირე რაოდენობით ცხოვრობს ხალხი. ყველაზე მსხვილი ქალაქები, რომლებიც პოლარული წრის ჩრდილოეთით მდებარეობენ, ესენია: მურმანსკი (304000 მცხოვრებით), ნორილსკი (13 500 მცხოვრებით) და ვორკუტა (85 000 მცხოვრებით) რუსეთში და ტრომსე (62 00 მცხოვრებით) ნორვეგიაში.
ილიკო ქურხული

ილიკო (ილია) პეტრეს ძე ქურხული (დ. 7 აპრილი [ ძვ. სტ. 25 მარტი], 1885, თბილისი ― გ. 24 სექტემბერი, 1954, თბილისი) — ქართველი მოხეტიალე მუსიკოსი (მევიოლინე, მესტვირე, მომღერალი). 1904–1906 სწავლობდა მოსკოვის კონსერვატორიაში ვიოლინოს სპეციალობით (ხელმძღვანელი ბ. სიბორი). აქედანვე დაიწყო მისი, როგორც მოხეტიალე მუსიკოსის მოღვაწეობა. თავდაპირველად ასრულებდა კლასიკური სავიოლინო ლიტერატურულ ნიმუშებს (პატარა პიესებს), შემდეგ რეპერტუარში შეიტანა ქართული ხალხური მელოდიები. შემოიარა რუსეთისა და უკრაინის მრავალი ქალაქი, აგრეთვე ბელორუსი, ბალტიისპირეთი, პოლონეთი, ფინეთი. 1913 წელს დაბრუნდა საქართველოში; ფეხით შემოიარა მთელი საქართველო, გამოდიოდა ეზოებში, კლუბებში, სკოლებში. 1921–1927 იმოგზაურა თურქეთსა და ბალკანეთის ქვეყნებში, სოფიაში ბულგარულ ენაზე გამოსცა წიგნი ქართული ხალხური სიმღერების შესახებ. ერთხანს პარიზშიც ცხოვრობდა. 1927-იდან კვლავ საქართველოშია და განაგრძობს მუსიკალურ მოღვაწეობას. პერიოდულად გამოდიოდა მესტვირე ბ. ბურდულაძესთან ერთად. მუშაობდა ქართულ ხალხურ საკრავების (განსაკუთრებით სტვირის) გაუმჯობესებაზე. ეწეოდა ლიტერატურულ მუშაობას. ღვინიაშვილი ა., მოხეტიალე მუსიკოსი, თბ., 1959; ჩიტალაძე ტ., სტვირის კვალდაკვალ, თბ., 1962; ქურხული ა., ქართული საბჭოთა ენციკლოპედია, ტ. 10, თბ., 1986. — გვ. 577.
ვაკე

ვაკე — ხმელეთის ზედაპირის, ზღვისა და ოკეანის ფსკერის რელიეფის ერთ-ერთი მნიშვნელოვანი მორფოგრაფიული ერთეული, რომლისთვისაც დამახასიათებელია სიმაღლეების მცირე ცვალებადობა და სუსტი დახრილობა. პირობითად ხმელეთზე 200 მ-ზე დაბლა მდებარე ვაკეს დაბლობს უწოდებენ (მაგ., კოლხეთის დაბლობი), 200-იდან 500 მ სიმაღლეზეა საკუთრივ ვაკე (მაგ., შიდა ქართლის ვაკე), კიდევ უფრო მაღლაა მთის ვაკე (მაგ., ირანის მთიანეთის შიგა ნაწილი). გენეტურად განარჩევენ დენუდაციურ და აკუმულაციურ ვაკეებს. დენუდაციური ვაკეებია: ეროზიული, აბრაზიული, დეფლაციური (ეგზოგენური რელიეფწარმომქმნელი აგენტების შესაბამისად), ცოკოლიანი, შრეებრივი (გეოლოგიური სტრუქტურების შესაბამისად), პენეპლენი, პედიპლენი და სხვ. აკუმულაციური ვაკეებია: ზღვიური, ალუვიური, ტბიური (ეგზოგენური რელიეფწარმომქმნელი აგენტების შესაბამისად), ვულკანური (ენდოგენური რელიეფწარმომქმნელი აგენტების შესაბამისად) და სხვა. უდიდესი ვაკეებია: აზიაში — დასავლეთ ციმბირის ვაკე, ჩინეთის დიდი ვაკე, ინდ-განგის ვაკე; ევროპაში — აღმოსავლეთ ევროპის ვაკე; ჩრდილოეთ ამერიკაში — დიდი ვაკეები, ცენტრალური ვაკეები; სამხრეთ ამერიკაში — ამაზონის დაბლობი, გვიანის დაბლობი; აფრიკაში საჰარისა და სუდანის ვაკეები; ავსტრალიაში — ცენტრალური დაბლობი. ტინტილოზოვი ზ., ქსე, ტ. 4, გვ. 274, თბ., 1979
გლენ გულდი

გლენ გულდი (დ. 25 სექტემბერი, 1932, ტორონტო, კანადა — გ. 4 ოქტომბერი, 1982, იქვე) — კანადელი პიანისტი, კომპოზიტორი და ორგანისტი. გლენ გულდი დაიბადა ტორონტოში 1932 წელს, მას ბავშვობიდანვე ჰქონდა კლასიკის სიყვარული. 15 წლის იგი უკვე პროფესიონალურ პიანისტად ითვლებოდა და მალევე მოიპოვა საზოგადოების პატივისცემა. კარიერის მანძილზე გულდს ბახის უამრავი ინვენცია, პარტიტა, სუიტა, პრელუდია და ფუგა, აგრეთვე კონცერტები, გოლდბერგის ვარიაციები, ფუგის ხელოვნება და სხვა ნაწარმოები აქვს შესრულებული და რედაქტირებული. იგი ცნობილია როგორც ერთ-ერთი დიდი ფიგურა მეოცე საუკუნის საშემსრულებლო ხელოვნებაში. შეგიძლიათ იხილოთ მედიაფაილები თემაზე „გლენ გულდი“ ვიკისაწყობში. ოფიციალური საიტი გლენ გულდი. Findagrave გლენ გულდის ნამუშევრები დაარქივებული 2016-04-22 საიტზე Wayback Machine. . WorldCat
ტუსრები (გორის მუნიციპალიტეტი)

ტუსრები — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ბოშურის თემი). მდებარეობს თრიალეთის ქედის ჩრდილოეთ კალთაზე, მდინარე ტანის (მტკვრის მარჯვენა შენაკადი) ხეობაში. ზღვის დონიდან 1380 მეტრი, გორიდან 32 კილომეტრი. 2014 წლის აღწერის მონაცემებით, სოფელში ცხოვრობს 36 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 80. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ფლავი (გორის მუნიციპალიტეტი)

ფლავი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ტყვიავის თემი). მდებარეობს შიდა ქართლის ვაკეზე, ტირიფონის არხის ნაპირას. ზღვის დონიდან 790 მეტრი, გორიდან 25 კილომეტრი. 2014 წლის აღწერის მონაცემებით, სოფელში ცხოვრობს 961 ადამიანი. ფლავის ივანე ნათლისმცემლის ეკლესია ქართული საბჭოთა ენციკლოპედია, ტ. 10, თბ., 1986. — გვ. 342. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ფლავისმანი

ფლავისმანი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ტყვიავის თემი). მდებარეობს შიდა ქართლის ვაკეზე, ტირიფონის არხის ნაპირას. ზღვის დონიდან 800 მეტრი, გორიდან 25 კილომეტრი. 1905 წლის გაზაფხულზე ფლავისმანის ცენტრში, ყოფილი ეკლესიის გვერდით, მემამულე გ. ერისთავის მოქმედებით აღშფოთებულმა გლეხებმა მოკლეს იგი და გადაწვეს მისი სახლ-კარი. მოთავეებმა მახლობელ ტყეს შეაფარეს თავი. მთავრობამ სოფელში ჩააყენა ეგზეკუცია და შემოიღო სამხედრო წესები. 2014 წლის აღწერის მონაცემებით, სოფელში ცხოვრობს 1423 ადამიანი. გოხის გორა ფლავისმანის სამაროვანი ფლავისმანის ქვაყუთი ქართული საბჭოთა ენციკლოპედია, ტ. 10, თბ., 1986. — გვ. 342. ჩიმაკაძე თ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 111. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ფელი

ფელი — ნასოფლარი აღმოსავლეთ საქართველოში, შიდა ქართლის მხარის გორის მუნიციპალიტეტში (საყავრის თემი). მდებარეობს თრიალეთის ქედის ჩრდილოეთ კალთაზე. ზღვის დონიდან 1370 მეტრი, გორიდან 27 კილომეტრი. 2014 წლის აღწერის მონაცემებით, სოფელში არავინ ცხოვრობს. ქართული საბჭოთა ენციკლოპედია, ტ. 10, თბ., 1986. — გვ. 248. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ფიცესი

ფიცესი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (საყავრის თემი). მდებარეობს თრიალეთის ქედის ჩრდილოეთ კალთაზე, მდინარე თეძმის (მტკვრის მარჯვენა შენაკადი) ხეობაში. ზღვის დონიდან 1150 მეტრი, გორიდან 25 კილომეტრი. სოფლის მახლობლადაა საორბისის წმინდა გიორგის ეკლესია. 2014 წლის აღწერის მონაცემებით, სოფელში ცხოვრობს 8 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 338. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ფხვენისი

ფხვენისი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (შინდისის თემი), მდებარეობს შიდა ქართლის ვაკეზე, მდინარე დიდი ლიახვის მარჯვენა მხარეს. ზღვის დონიდან 780 მეტრი, გორიდან 22 კილომეტრი. 1860 წელს სოფელში მოხდა უკმაყოფილო გლეხების გამოსვლა. გლეხები შეგროვდნენ სოფლის ცენტრში, წმინდა გიორგის ეკლესიის ეზოში და მამამულეებს, ავალიშვილებს, ამილახვრებს, ერისთავებსა და მაჩაბლებს უარი განუცხადეს გადასახადის გადახდაზე. გლეხებმა დაიწყეს მემამულეთა კარმიდამოების დარბევა, საფრთხე შეუქმნეს ამილახვრის სიცოცხლეს, მოითხოვდნენ ბატონყმობისაგან გათავისუფლებას. მთავრობამ დააწესა ახალი გადასახადები, სოფელში ჩააყენა ეგზეკუცია და დააპატიმრა გამოსვლის მოთავეები. 1905 წლის 23 ივნისს სოფლის თავში მებატონე ამილახვრის თავგასულობით შეწუხებულმა გლეხებმა მისივე სახლის ახლოს, გზაზე მოკლეს იგი. პოლიციამ მკვლელი ვერ აღმოაჩინა. 2014 წლის აღწერის მონაცემებით, სოფელში ცხოვრობს 967 ადამიანი. სოფელში ძირითადად ცხოვრობენ ნადირაძეები. ამილახვრიანთ ციხე-კოშკი ფხვენისის კოშკი ფხვენისის ნათლისმცემლის ეკლესია ფხვენისის ღვთისმშობლის ეკლესია ფხვენისის წმინდა გიორგის ეკლესია დიდი რუ ფხვენისი (ნასოფლარი) ქართული საბჭოთა ენციკლოპედია, ტ. 10, თბ., 1986. — გვ. 438. ვანიშვილი შ. ჩიმაკაძე თ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 112. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
პირველი ინტიფადა

პირველი ინტიფადა პალესტინელებსა და ისრაელელებს შორის 1987-დან 1993 წლამდე (როდესაც ოსლოს შეთანხმებით პალესტინის ეროვნული მმართველობა ჩამოყალიბდა) მომხდარი ძალადობრივი ინციდენტების სერიაზე მიუთითებს. ამ მოვლენათა სერიას ხშირად ასევე „ქვათა ომს“ უწოდებენ. მეორე ინტიფადა, აგრეთვე ცნობილი როგორც "ალ-აქსა ინტიფადა", გრძელდებოდა 2000-იდან 2005-ის დასაწყისის ჩათვლით. გაეროს რეზოლუცია #605 მითები და ფაქტები - პალესტინელთა წინააღმდეგობა
ქვემო ახალსოფელი

ქვემო ახალსოფელი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ზეღდულეთის თემი). მდებარეობს შიდა ქართლის ვაკეზე, მდინარე ბერშოულის (მეჯუდის აუზი) ნაპირას. ზღვის დონიდან 700 მეტრი, გორიდან 13 კილომეტრი. 2014 წლის აღწერის მონაცემებით, სოფელში ცხოვრობს 655 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 513. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II